Source: https://vocea.biz/actual/2018/may/23/valer-dorneanu-despre-vizita-in-rusia-participarea-la-eveniment-decisa-de-plenul-ccr/
Timestamp: 2018-06-20 11:14:05+00:00

Document:
Valer Dorneanu, despre vizita în Rusia: Participarea la eveniment, decisă de plenul CCR
Preşedintele Curţii Constituţionale a României (CCR), Valer Dorneanu, oferă, miercuri, explicaţii despre vizita făcută în Rusia, cu ocazia Conferinţei internaţionale cu tema “Constituţia în epoca schimbării globale şi obiectivele controlului de constituţionalitate”.
Dorneanu precizează că participarea a fost decisă în plenul CCR, în 29 martie, iar la eveniment au participat reprezentanţi a peste 40 de autorităţi de jurisdicţie constituţională şi nu au avut loc întâlniri bilaterale, titrează News.ro.
Valer Dorneanu a oferit, miercuri, explicaţii cu privire la participarea la lucrările Conferinţei internaţionale cu tema “Constituţia în epoca schimbării globale şi obiectivele controlului de constituţionalitate”, organizată de Curtea Constituţională a Federaţiei Ruse, precum şi la lucrările celui de-al VIII-lea Forum Juridic Internaţional, în perioada 15-18 mai 2018, la Sankt-Petersburg.
În primul rând, acesta precizează că participarea la eveniment a fost luată de Plenul CCR în data de 29 martie 2018.
”Participarea la acest eveniment cu caracter ştiinţific nu presupune adoptarea unor poziţii oficiale sau luarea unor decizii, care să impună acordarea vreunui mandat special din partea Plenului”, precizează Dorneanu,, într-un comunicat de presă.
Potrivit acestuia, la manifestarea organizată de Curtea Constituţională a Federaţiei Ruse au participat reprezentanţi a peste 40 de autorităţi de jurisdicţie constituţională, dintre care au prezentat lucrări 11 preşedinţi, 5 vice-preşedinţi şi 6 judecători constituţionali.
La manifestări au participat reprezentanţi din Europa, Africa, Asia şi America de Sud, şi nu doar din spaţiul ex-sovietic.
”De asemenea, în acest cadru nu au avut loc întâlniri bilaterale, Conferinţa având caracter internaţional, multilateral”, mai spune Dorneanu.
Acesta abordează şi ”pretinsa încălcare a unui embargou faţă de Federaţia Rusă”.
”Precizez că nu există, la nivel oficial, euro-atlantic, o interdicţie de participare la manifestări ştiinţifice cu caracter profesional. Reamintesc, în acest sens, participarea reprezentanţilor din state europene precum Austria, Andorra, Bulgaria, Ungaria, Monaco, Croaţia, Finlanda, Slovenia, astfel cum rezultă din documentele Conferinţei”, se mai arată în document.
Preşedintele CCR mai spune că a primit un premiu în cadrul manifestări, acordat de Forumul Juridic Internaţional Sankt Petersburg, pentru contribuţii în domeniul Dreptului Privat, pe baza unui Ghid ce cuprinde procedura de nominalizare şi sistemul de evaluare, criterii conform cărora o Comisie de experţi selectează câştigătorul.
”Participanţii de anul acesta provin de la cele mai renumite universităţi din lume, iar Comisia este formată din profesori universitari şi specialişti în drept privat recunoscuţi. În ceea ce priveşte recomandarea Ministerului Afacerilor Externe de a nu participa la evenimentul de la Sankt Petersburg, precizez că, într-adevăr, a fost primită o recomandare sub semnătura domnului Teodor Meleşcanu, ministrul Afacerilor Externe, prin care se aprecia ca reprezentarea CCR să nu fie la nivel de preşedinte, ci la nivel de judecător, deoarece la acest eveniment ar urma să participe reprezentanţi ai ”Republicii Osetiei de Sud” şi ai ”Republicii Abhazia”, mai precizează Valer Dorneanu în comunicat.
Potrivit preşedintelui CCR, recomandarea MAE face referire la anexarea ilegală a Peninsulei Crimeii şi la acţiunile de destabilizare din estul Ucrainei.
”Primind această recomandare, l-am contactat telefonic pe domnul ministru, i-am explicat scopul participării mele la această manifestare internaţională, faptul că în agenda mea nu vor exista întâlniri bilaterale şi nici alte luări de poziţii în dezacord cu recomandarea transmisă. Din această convorbire eu nu am înţeles că interlocutorul meu şi-ar fi menţinut recomandarea de a nu participa. Nu doresc să comentez afirmaţiile dlui ministru (preluate în mass-media), pe care îl apreciez foarte mult pentru profesionalismul său şi reputaţia de diplomat cu o îndelungată experienţă, mai ales că aceste afirmaţii nu au fost făcute în prezenţa mea. Două întrebări îmi stăruie însă în minte: prima este aceea că, dacă există un gen de ”embargou” faţă de Federaţia Rusă, de ce s-a menţionat în finalul recomandării MAE că se apreciază ca fiind oportună reprezentarea CCR la nivel de judecător (în mod logic, pretinsa interdicţie ar fi trebuit să vizeze participarea oricărui reprezentant al Curţii). A doua întrebare vizează o situaţie din 2015, când Plenul CCR a solicitat MAE o opinie cu privire la o propunere de excludere a Curţii Constituţionale a Federaţiei Ruse din Conferinţa Curţilor Constituţionale Europene, ce urma să se discute la următoarea Conferinţă a organismului ce reuneşte curţile constituţionale din Europa, la care CCR avea să participe. Ni s-a recomandat atunci că n-ar fi oportună o asemenea măsură”, se mai arată în documentul transmis de prşedintele CCR.
Valer Dorneanu a participat, în perioada 15-18 mai 2018, la Sankt-Petersburg, la Forumul Juridic Internaţional, în ciudaa recomandăriii MAE, specialiştii afirmând că participarea la eveniment ar fi contrară angajamentelor pe care România le-a luat faţă de Statele Unite şi Uniunea Europeană.
Percheziţii într-un dosar evaziune fiscală de 1,2 milioane de euro

References: CCR

 CCR 
 CCR 
 CCR 
 CCR 
 CCR 
 CCR